Os ingredients ta iste panet son farina, manteca, zucre, canela, levadura, leit y un sinyal de sal. O relleno se fa d'una mezcla de zucre y canela. En o proceso d'elaboración se dobla a masa quantas vegadas y se torna a extender con a manteca. Quan a masa s'ha extendillato prou, formando una lamina quasi transparent, se mulla con una miqueta d'augua y se chita a mezcla de zucre y canela ta dimpués tornar a enrrollar-la. Ta que o rollo de masa tienga a tipica forma d'o Franzbrötchen cal tallar-lo en ronchas, cadaguna de bells quatres centimetros de gordaria. Dimpués se preta con o mango d'una cullara de fusta en o centro d'as zonas por a on s'ha tallato ta fer que o relleno salga una mica. En fer-la cocer, a masa puya por a levadura y a mezcla de zucre y canela se carameliza. Como bi ha amás manteca o Franzbrötchen gosa estar un pastel pegalloso. Bi ha variants d'o Franzbrötchen que pueden levar tamién pansas, simients, trozos de chicolate u simients de crabaza.